  Майя Бывальцева Кынман висёнъёс аляны кутскемлэсь азьвыл Удмуртиын 900 сюрслэсь трос адямилы, со пӧлын 252 сюрс 500 пиналъёслы, грипплы пумит прививка пуктыны малпало. Озьы вакцианци улэ 60 процентэз шаерамы улӥсьёс шедёзы. Со сярысь Роспотребнадзорлэн элькунъя управлениезлэн пресс-службаез ивортӥз. Пуэдлы пумит вакциналэн нырысетӥ партиез Удмуртие гудырикошкон пумын вуоз ни Чаклам радлыкъя прививка дунтэк пуктозы: 6 толэзьысен нылпиослы, 1-11 классъёсын дышетскисьёслы, вылӥ но шор ёзо ӧнер дышетсконниосысь студентъёслы, тазалыкез утён, дышетон, транспорт, коммунальной юрттэт сётон удысъёсын ужасьёслы, секытэн кышномуртъёслы, 60 арессэс ортчем арлыдоослы, призывникъёслы, кема кыстӥськись висёнъёсын курадӟисьёслы. Вакцинаез улон интыя эмъяськонниосын ортчыны луоз. Алон прививкаосъя йӧскалык календаре пырымтэ муртъёс, со пӧлын промышленной но мукет предприятиосын ужасьёс, уж сётӥсьёссы чотын яке мукет интыысь коньдонэн прививка пуктыны быгато. Эмъяськонниен кенешыса, эмчиос ужан интыосы поталозы. Тодэ вайытом, кылем сӥзьыл Удмуртиын 700-лэсь трос адями прививка пуктӥз. Роспотребнадзорлэн элькунъя управленияз пусъё, вакцинациез ортчемъёс пӧлын секыт висисьёс ӧй вал.  Тегъёс: Тазалык Ижкар Роспотребнадзор Удмуртия грипп тазалыкезутён прививка  